Uvea

**Uvea** (lat. *uva* = grožđe), koja se naziva i **uvein sloj**, **uveina tunika**, **uvein trakt**, **vaskularna tunika** ili **vaskularni očni sloj** je pigmentirana sredina od tri koncentrična sloja koja čine oko.

## Istorija i etimologija 
Izvorno srednjovjekovni latinski izraz potiče od latinske riječi *uva* (=grožđe) i referenca je za njegov izgled poput grožđa (crvenkasto-plava ili gotovo crna boja, naborani izgled i veličina i oblik poput grožđa kad se skine netaknuto iz mrtvog oka). Zapravo je to djelomični prijevod posuđenog starogrčkog izraza za *horioid*, što doslovno znači „pokrivač nalik na grožđe“.
. Njegova upotreba kao tehničkog izraza za dio oka je prastara, ali odnosila se samo na sudovnjaču.

## Struktura
### Regije
Uvea je vaskularni srednji sloj oka. Uobičajeno se dijeli na tri područja, od naprijed ka  natrag, na:
* šarenica;
* cilijarno tijelo;
* sudovnjača.

## Funkcija
Glavne funkcije uveinog trakta kao jedinice su:
* Prehrana i razmjena plinova: njeni sudovi izravno ispunjavaju cilijarno tijelo i šarenicu, kako bi podržali njihove metaboličke potrebe, a indirektno opskrbljuju difuzibilne hranjive sastojke vanjskog dijela mrežnjače, bionjače i sočiva, kojima nedostaje suštinska opskrba krvlju. (Sudovnjača nema susjednih krvnih sudova i oksigenira se direktnom izmjenom plina s okolinom.)
* Apsorpcija svetlosti: uvea poboljšava kontrast mrežnične slike, smanjujući reflektiranu svetlost u oku (analogno crnoj boji unutar fotoaparata), a također apsorbira i spoljno svetlo koje se prenosi kroz bionjaču, a koja nije potpuno neprozirna.

Pored toga, neke njene regije imaju posebne funkcije od velike važnosti, uključujući lučenje očne vodice putem cilijarnih nastavaka, kontrolu refleks akomodacije (fokus) od preko cilijarnog tijela i optimizaciju osvjetljenja mrežnjače,  kontrolom šarenice  nad zjenicom. Mnoge od ovih funkcija su pod nadzorom autonomnog nervnog sistema.

## Farmakologija 
Zjenica  pruža vidljiv primjer kontrole nervne povratne sprege u tijelu. To se održava ravnotežom između antagonističkih simpatičkih i parasimpatičkih dijelova autonomnog nervnog sistema. Neformalni farmakološki pokusi na zenici izvodili su se stoljećima, jer je lahko vidljiva, a njena veličina se također može lahko promijeniti primjenom lijekova – čak i sirovih biljnih ekstrakata – na rožnjaču. Farmakološka kontrola veličine zjenice ostaje važan dio liječenja nekih očnih bolesti.

Lijekovi također mogu smanjiti metabolički aktivan proces lučenja vodene tečnosti, što je važno u liječenju i akutnog i hroničnog glaukoma.

## Imunologija 
Normalna uvea sastoji se od imunokompetentnih ćelija, posebno limfocita, a sklona je reagiranju na upale razvojem limfocitnih infiltrata. Rijetka bolest koja se naziva simpatička oftalmija može predstavljati 'unakrsnu reakciju' između nje i mrežnjačnih antigena (tj. nesposobnost tijela da ih razlikuje, što rezultira pogrešno usmjerenim upalnim reakcijama).

## Klinički značaj 
Od bolesti ovog kompleksa opisani su  uveitis, horoiditis, iritis, iridociklitis, prednji uveitis, simpatička oftalmija i uvein melanom.

## Reference 
## Vanjski linkovi
*https://medlineplus.gov/ency/article/002337.htm Medline-Plus-Encyclopedia-002337
* Diagram at visionweb.com

Kategorija:Oko
Kategorija:Čula
Kategorija:Oftalmologija
Kategorija:Anatomija čovjeka
Kategorija:Anatomija životinja